Jernbane på Malta

Jernbanen på Malta var i drift mellom 1883 og 1931. Det ble bygget ut en metersporet jernbanelinje fra Maltas hovedstad Valletta og opp til øyas gamle hovedstad Mdina. Jernbanen fortsatte i noen hundre meter til, uten å lede noe sted, men var nok tenkt å bli forlenget til militærforlegningen og sykehuset i Mtarfa. 

Jernbanen forkortet reisetiden mellom Valletta og Mdina med flere timer, men det kommersielle grunnlaget for jernbanedriften forsvant da den moderne busstrafikken kom.

Deler av jernbanestrekningen er ombygd til vei. Noe av jernbaneinfrastrukturen er bevart, blant annet stasjonsbygningene i Birkirkara og Mdina og flere broer og tunneler.

 Referanser 

 Litteratur 

 Eksterne lenker 

Kategori:Transport på Malta
Kategori:Jernbane i Europa
Malta